-Zdravo. -Hvala.
Nema na čemu.
Kako si?
Sretan gladan čovjek
Putuje diljem mora i kopna
Pokušava razumjeti
Umjetnost tjestenine Svinjetine, piletine i janjetine
Dovest će se k tebi
Doletjet će k tebi
Pjevat će za tebe
I plesat će za tebe
Smijat će se s tobom
I plakati za tobom
A zauzvrat samo jedno traži
Nahranite ga, nahranite…
Nahranite
Nahranite Phila, molim
Smjesta ga nahranite
NAHRANITE PHILA, MOLIM PRAVI ORLANDO
Richard i ja u djetinjstvu nismo nikamo putovali.
Živjeli smo u predgrađu New Yorka.
I nikad nismo putovali.
Sve do 1972., kad su naši roditelji rezervirali putovanje na Floridu.
Na njihovu nesreću, bili smo otkrili
da se godinu dana ranije
otvorio Disney World u Orlandu.
Gnjavili smo roditelje iz dana u dan
čitavih osam mjeseci,
dok nisu pristali na jedan dan u Disney Worldu.
Kad smo stigli, bilo je užasno vruće i bila je užasna gužva.
Stajali smo u redovima
s ulaznicama u ruci.
U jednom trenutku mama me upitala,
„Sviđa li ti se ovo?”
A ja sam rekao, „Ovo mi je najljepši dan u životu.”
Ako mislite da će ova epizoda prikazivati
ono po čemu je Orlando najpoznatiji,
predlažem da produžite dalje.
Potrudit ću se da promijenite mišljenje o samom Orlandu.
U tom se gradu sve vrti oko zabave,
ali on ima svoju priču izvan tematskih parkova.
Znate li da ima sjajnu kulinarsku scenu?
Ja nisam znao. Ali to ne iznenađuje,
budući da je to grad useljenika iz cijelog svijeta.
A oni su sa sobom donijeli svoju kulturu i kuhinju.
Prva postaja, Crocante. Jest ćemo portorikansku hranu.
-Zvijezda. -Ja sam Yamuel.
Kako si?
Ovo je kuhar Yamuel Bigio.
Drago mi je da si došao.
Pročitao sam da „crocante“ znači prhko i hrskavo.
Točno. To nam je specijalnost.
Trudimo se peći polako, na laganoj vatri.
-Da dobijemo hrskavu kožicu praseta. -Da.
-Odmah se vraćam. -Čekam te.
U Orlandu živi najveći broj Portorikanaca
izvan New Yorka,
tako da restoran ima redovite goste, poput Luisa.
-Koje ti je najdraže jelo? -Ovo su araña-tacosi.
Rade se od pržene plantana banane.
U obliku školjke.
Tako je. A ovo je pulpo, hobotnica.
Kad se to dvoje spoji, izvrsno je.
Luise, ti si znalac.
Yamuele, uzbuđen sam. O, Bože.
Ovo je svinjska kobasica koju ovdje radimo.
Ovo je svinjski želudac, cuajo.
-Imamo tacose od hobotnice. -Luis mi je rekao.
Pečeni chicharrón.
Zovemo ga portorikanskim slatkišem.
Skinemo svinjsku kožu
i pečemo je.
Tako ispadne vrlo hrskava.
Izvoli.
Luise, jesi li dobio ovo?
-Ovo je chicharrón. -Chicharrón.
Kušat ću taco.
-Luise, evo ga! -Živio!
Živio!
Hobotnica je savršeno mekana.
Porchetta.
Spreman, Phile?
Nisam toga dostojan.
Pogledajte ovu porchettu.
Pogledajte.
Gledajte. I slušajte!
Čujete li to pucketanje?
To je crocante.
Ovo je večera s predstavom, a predstava je zapravo večera.
Koliko pare. Netom je skinuto s ražnja?
Da.
Porchetta je talijanska,
ali Yamuel joj daje latino-karipski štih
dodavanjem limete, origana, kumina i kurkume.
Baš sam sretan. O, zlato!
A sad, sredina praseta.
O, Bože! Što sam…
Svinjska koljenica jako je hrskava i sočna.
Dobro.
Ne znam što da radim. Da nastavim jesti ono prvo?
Neću moći pojesti. Moram ići dalje.
Fina svinjetina! Svinjetina za sve!
Je li dobro?
Katkad te riječi iznevjere.
Srećom, Yamuel ima prijatelje
koji će bolje od mene izraziti što se događa u mom želucu.
Viva Crocante!
Nedavno sam predstavljao knjigu,
putovao sam i nastupao uživo.
Ovdje sam upoznao ženu koja piše o hrani za Orlando Sentinel,
Amy Drew Thompson.
Obećala mi je pokazati najbolju hranu u gradu
pa me dovela na tržnicu East End.
Ajme! Ovo će biti prava poslastica.
Ovo je Matt Hinckley, Hinckley's Fancy Meats.
Piše „Fancy”, otmjeno.
-To nam je posao. -Otmjeno je.
Dovela me ova mlada dama.
Ti si ambasadorica dobre volje za Orlando.
To me jako veseli, jer ovdje ima toliko toga
povrh onoga po čemu je Orlando poznat.
Mnoštvo kuhara radi kreativne stvari…
-Poput tebe. -Živi primjer.
Pačja pašteta i hrenovke od antilope.
Imamo mnogo proizvoda s lokalnih farmi.
-S Floride? -Iz Orlanda.
Naručujemo gotovo sve, a jest ćemo kad sjednemo za stol.
Opskrbit ćemo vas.
Pripremit ćemo vam raznovrsne nareske
i nekoliko sendviča.
Jedva čekam. Ajme meni.
Počnimo s ovim zalogajčićem.
Hoćemo li?
Sendvič s pačetinom i jajetom.
-Da vidimo. -Dobar tek.
Izvoli.
U pravi čas.
Bome neloše.
Lijepo si to rekla.
Matt je osvojio mnoga priznanja za sendviče, osim mojih.
Dobit će još jedno, od mene.
-Hvala. -Najbolji si.
-Orlando! -Orlando.
Malo dalje nas čeka La Femme du Fromage.
Ovo je gospodarica manchega.
-Zdravo. -Zdravo, kako ste?
-Phil. -Ja sam Tonda.
Drago mi je.
-Jako se veselim. -Dobro došli!
-Imaš odlične grilane sendviče sa sirom. -Stvarno su dobri.
Čovječe.
Ovaj zovemo svinja tartufarka.
Imamo maslac s tartufima.
Tu je Sottocenere al tartufo,
talijanski sir s tartufima, izvrstan je.
Unutra je dimljena slanina.
O, Bože.
To je jako dobar grilani sendvič sa sirom.
Moje dame!
Ima ga posvuda, ali isplati se.
-Da? -Da!
Volim vidjeti uzbuđena lica
i kad dobiju jelo, ozare se. Baš tako.
-Ovo je bilo fenomenalno. -Hvala lijepa.
-Hvala. -Dobro, idemo.
Ovdje nisu samo štandovi, ima i restorana sa stolovima,
a takav je Domu, gdje možemo sjesti
i kušati još hrane novih prijatelja.
O, Bože.
Gle, Matt se vratio!
Pâté en croûte od zeca.
Svinjska glava s curryjem, pistacijama i suhim šljivama.
Opa. Pojest ću sve ako nemaš ništa protiv.
Nipošto. Sačuvaj mjesta za piletinu.
-Hoću. -Evo je.
Upravo dolazi.
Ma daj!
Pileća salata s konzerviranim limunom.
Jela sam taj sendvič. Osjetit ćeš svježinu limuna.
Jako dobro!
Živio ti nama, Matt.
Živio.
Hvala.
-Izvrsno. -Uživajte.
-Evo Tonde! -O, Bože!
Kako ste?
Čekaj da napravimo mjesta.
Ljudi se boje da ću možda na sekundu ostati bez hrane.
To me usrećuje.
Ovo je Rogue river blue.
-Mogu li ja? -Samo daj.
Hoćeš?
Poput meke karamele.
Da.
-Je li bilo dobro? -Jest.
-Plešeš? -Da.
-Hvala. -Nema na čemu.
-Ovo je sjajno. -Drago mi je.
-Uživaj. -Fantastično.
-Sve bolje od boljega. -Točno.
Posebna dostava.
Stiže vlasnik Domua, Sonny Nguyen,
s pilećim krilcima i ramenom.
I naš slavni tonkotsu ramen, poznat kao Richie Rich.
Osjećam se kao Richi Rich. Oružje?
-O, Bože. -Izvoli.
Bože.
Ta juha je toliko gusta,
poput laganog umaka.
Super, jel'da?
Sonny!
Kao da sam u Japanu.
Ovo je najbolja juha koju sam jeo.
Jedinstvena je jer radimo shoyu miso,
a u naš miso ide mljevena svinjetina
i crveni miso.
Puno je tu okusa.
Ovo je netradicionalno jaje.
Čekaj malo. Što si učinio s tim jajetom?
Obično se marinira u sojinom umaku.
Mi smo na vrh dodali brûlée.
I dobili ravnotežu slatkog i slanog.
Mogu li dobiti još jedno?
Možeš.
Posljednja postaja, desert.
Znate li za Gideon's?
Svi koji dolaze u Orlando znaju.
Zdravo, Steve.
Vodi ga ludi znanstvenik Steve Lewis.
Slastice su moj hobi za stres.
Šalim se da su tajni sastojak moje suze.
Prvi je bio keks s komadićima čokolade. Kušajmo ga.
-Dobro. -Vidi ti to.
Svaki teži oko 220 grama.
Pripremaju se više od 24 sata.
To je prava reakcija.
Ovo je Gideonov sretni ples.
Izgleda kao šećerna bomba, ali nije.
Radije rabim tamnu čokoladu radi boljeg sklada.
Cilj je napraviti ukusan keks, a ne hrpu šećera.
-Hrpu šećera može svatko. -Jesi li odavde?
Sa Staten Islanda sam, u Orlandu sam 20 godina.
Za to je vrijeme doživio prijelaz od svih mogućih lanaca
do puno lokalnih restorana.
Ja sam najlokalniji od svih, a imam lokal u Disney Worldu.
On je ostvario američki san!
Sjećate se da sam spomenuo putovanje na Floridu 1972.?
Druga stvar koju smo silno željeli vidjeti bila je nacionalni park Everglades.
Odveli su nas i vidjeli smo jednog aligatora
koji je radio ovo…
Ovo je moja snimka tog aligatora.
To je bilo sve od divljih životinja.
Nije bilo nimalo uzbudljivo.
Bilo je jako vruće i jako dosadno
pa me Richard poslao natrag u močvaru.
-Kapetane! -Kapetan Cade.
Došao sam ti pomoći.
Ukrcat ću se u čamac s propelerom kakve sam vidio samo u emisijama.
Sjedni desno, oprezno.
Vidjet ćemo aligatore?
Nadajmo se.
Da. Nadajmo se.
Phile, stavi slušalice.
Upalit ćemo motor i lagano izaći.
Trebam li se za nešto držati?
Molim te, veži pojas.
Jesam ga!
Nismo morali ići daleko da vidimo aligatora.
Skrenuli smo i puf!
-Molim? -O, da.
Šališ se?
Pogledaj desno od nje.
Malo dalje je mladunče.
Ovo je prilično velika ženka,
ali samo su one u blizini mladih aligatora.
Nisam čuo ni riječ.
Ja sanjam.
Dobro. Hvala, gospođo. Želim vam dug život.
Vidi onog velikog! Na puteljku.
-Gleda ravno u tebe. -Opa!
-To je aligator od 3,5 m. -Ajme!
Jedan od najvećih aligatora na jezeru.
Da dobije nalet energije, mogao bi se popeti na čamac.
Svakako. Prošle godine tijekom sezone parenja
skakali bi na čamce.
S ljudima?
Da. Morao sam oprati smeđe mrlje sa sjedala.
U redu.
Everglades zna biti zastrašujuć,
ali je i prekrasan.
Ako ste u Orlandu, ne morate se gužvati
da vidite umjetne aligatore u umjetnoj močvari.
Samo pola sata dalje, možete vidjeti prave.
Vrijeme je za sladoled!
Ali ne bilo kakav.
Ovo je filipinski sladoled.
-Ovo je najbolji sladoled. -Najbolji je.
Ovo je Sampaguita, vode je Marie Mercado i Mo Hassan.
Zdravo!
Sa mnom je Anna Eskamani,
državna povjerenica za ovaj okrug.
Rekao sam da ću se vratiti!
Hvala što si se vratio.
Otkrio sam ih kad sam bio prošli put.
Svaki zalogaj je fantastičan.
Ima okusa koje nikad niste jeli, bar ja nisam.
Zato je gužva. Zdravo, narode!
Za početak, guava i creamsicle.
O, da, to je prava stvar.
Karamela s umakom od soje.
Prošli put sam ih puno kušao.
Ovaj sladoled, buko pandan, je na bazi kokosa.
-Kokos. -Buko je nezreli kokos.
Unutra su komadići kokosa i pandan.
Dobro, zar ne?
Ovo je okus sampaguite, jasmina.
Imenjak slastičarnice.
Mama mi je nekoć radila mliječni žele s ličijem,
ovo je u njezinu čast.
Za mene je to ljubavno pismo Filipinima
i odavanje počasti naslijeđu mojih roditelja
i njihovoj priči kroz ono što najbolje poznajem, sladoled.
Nema bolje reklame za Filipine
od ovih izvrsnih okusa.
Imamo i veganski halo-halo,
kultni filipinski desert s ledom.
-Ja ću to. -To još nisam jela.
Moraš kušati.
Evo ga, halo-halo!
Halo-halo.
To znači mješavina.
Mješavina. Sjetio sam se toga i poželio doći ovamo,
na jedan od najboljih sladolednih kupova na svijetu.
-Doista. -Jest. Stvarno jest.
-Nisi ga još jela? -Nisam, ali izvrstan je.
Bit ćemo ovdje dok ne dođeš do dna.
Anni Sampaguita ne predstavlja samo poslastice.
To je dokaz kako Orlando iz industrijskog grada
stječe vlastiti ugled.
Marie je sjajan primjer
mladih koji dolaze u našu zajednicu
i naprave je svojom.
Za mene je Orlando uvijek bio zajednica useljenika,
zajednica odlučnih, radišnih građana Floride
koji žele bolji život idućim naraštajima.
Dakako, Disney World je doveo sve te useljenike u grad,
stoga je dio ove priče, ali ne i cijela priča.
-Za priču su važni ljudi. -Upravo tako.
Mi smo mlad grad i još smo prilagodljivi.
Oblikujemo priču i budućnost Orlanda.
Hvala Bogu na vama.
Vrlo si pametna i vesela.
Što radiš u politici?
U politici Floride moraš biti pozitivan.
Inače bih bila okružena hrpom sladoleda
i plakala u prikrajku.
Nikad ne znate gdje ćete sresti junaka, a danas će to biti Brandon Wolf,
koji je preživio pucnjavu u noćnom klubu Pulse u Orlandu,
jednu od najgorih tragedija u zemlji.
Odmah nakon toga, postao je aktivist,
ne samo za prava LGBTQ populacije,
nego i veliki zagovornik sigurnosti oružja.
Ljudi misle da je sustav protiv njih,
da jedan glas ništa ne mijenja,
ali bez obzira na to, ja moram dići glas.
Naći ćemo se na doručku
u Seven Bites, sedam zalogaja.
Hvala!
Ovdje je kao u raju.
-Ovo jest raj. Dobro došao. -Dobro došli!
A ovo je Trina Gregory-Propst.
Trina je sjajna kuharica i slastičarka. Slastice su odlične.
Hrana je ogromna.
-Počnimo s ovime. -Može, savršeno.
Uskoro ću donijeti hranu.
Jasno, ovo nam nije dovoljno!
Brandon ovamo rado dolazi.
Došao je u Orlando raditi kao zabavljač u Disney Worldu.
Je li teško voditi organizaciju Ravnopravnost na Floridi?
Da, vremena su doista izazovna.
-Da. -Istini za volju.
Florida je puna lijepih, dragih, pristojnih ljudi.
Naša politika je postala izazovna
i, iskreno, sramotna.
Znao sam da je bolji svijet moguć
i da počinje tako što ćemo izazvati političare
koji nisu ni prstom maknuli da riješe naše probleme.
Da. Jesi li prije bio aktivist?
Nisam.
Te noći izgubio sam najbolje prijatelje
i bojao sam se da ih svijet nikad neće upoznati.
Da će biti samo imena na nekom zidu,
upamćeni po tome kako su umrli, a ne živjeli.
Marco Rubio tada se natjecao za novi mandat
i bio sam ljut što tu tragediju koristi kao odskočnu dasku
u svojoj utrci za Senat.
Zato sam poslao e-mail njegovu protivniku
i rekao, „Ovo je moja priča. Kako mogu pomoći?”
Sigurno možeš reći da ne treba čekati
da se dogodi tragedija kako bi se ljudi uključili.
Ne morate čekati da vaš grad postane udarna vijest.
Morate ići na sastanke lokalnih vlasti.
Morate se uključiti u politiku.
Uzvraćate tako što s ljudima ručate…
Teško je mrziti osobu s kojom objeduješ.
Morate se uključiti.
Ajme meni.
-Ovo je sve za vas. -Dobro.
Ovo je Piletina za prste polizati.
To je biskvit s dimljenom slaninom,
jajetom na oko,
obložen makaronima s pet vrsta sira.
Bože! Možda je ovo najsretnije mjesto na svijetu.
Jest.
Ovo je kubanski sendvič.
S južnjačkim štihom.
Sjajno.
Ovo je sloppy Joe s govedinom i slaninom na starinski način.
Ovo je sendvič s piletinom i vaflom Minnie Pearl.
Minnie Pearl!
I pita s piletinom.
To je sve?
-Odlično. -Navalimo.
-O, Bože. -Ovo je izvrsno.
Hrskavost pohane piletine je izvanredna,
a tu je i slatkoća sirupa i punoća umaka.
Ovo je potpuni doručak.
Taj sirup proizvodimo ovdje,
na 3,8 kilograma javorovog sirupa ide 2,5 kilograma maslaca.
Rastopim ga i emulziju dodajem u sirup.
-I evo ga, sirup od vanilije. -I evo ga, zovite hitnu.
Trina, ne vidiš li ironiju
u nazivu restorana Sedam zalogaja,
kad nijedno jelo ne možeš pojesti u sedam zalogaja?
Istina.
2006. godine napravili su mi želučanu premosnicu
i učili su me jesti.
Jedeš sedam do devet zalogaja po obroku.
Tu filozofiju podupiremo riječima,
„Ako ćete pojesti samo sedam zalogaja, neka budu najbolji.”
I curice to mogu slistiti, ne odustaj.
Mislim da je to izazov za tebe.
Zbogom, hlače.
Kao članica LGBTQ zajednice,
Trina je izrazila svoj ponos izjavivši da je njezin restoran
dom svima koji se osjećaju nesigurno u svom okruženju.
Misliš li da je Orlando u ovom trenutku sigurno mjesto?
Prije pucnjave u Pulseu
Orlando je bio gostoljubivo mjesto za sve.
Možda se time nije hvalio.
12. lipnja 2016. grad se javno deklarirao.
Pločnici u duginim bojama, amfiteatar u duginim bojama.
Gradonačelnik je imao natpis
„Zaštitite transrodnu djecu” i podigao zastavu ponosa.
Kako da se odupremo i učinimo to temeljnim vrijednostima,
umjesto onog što guverner čini da bi postao predsjednik?
Ti bi se trebao kandidirati za predsjednika.
Prvo što sam u djetinjstvu želio biti
bio je astronaut.
Odrastao sam u 60-ima
kad smo slali ljude u svemir
i hodali po Mjesecu.
Polijetanje! Najmoćniji svemirski stroj koji je čovjek ikada lansirao.
Otišli smo na najudaljenije mjesto na kojemu smo ikad bili.
To je bilo 1969.
Danas ću upoznati pravog astronauta u Cape Canaveralu,
u Svemirskom centru Kennedy.
Zapovjedniče!
Ovo je zapovjednik Winston Scott.
-Velika mi je čast, gospodine. -Zadovoljstvo mi je.
Dobro došli u Svemirski centar Kennedy.
Vrlo sam uzbuđen što sam ovdje,
a vi ovdje stojite kao da ste sa starim prijateljima.
Zapravo, jesam. S nekima od starih prijatelja.
Ovo je vrt raketa, a kao što vidite,
ovo su stare rakete,
još iz doba projekta Mercury.
Mercury, Apollo.
-Apollo 7. -Naravno.
Gledao sam lansiranje.
Uvijek se divim njihovoj veličini.
Sve ovo je gorivo i raketa.
Ali ne mogu poletjeti bez sveg tog goriva.
Milijun i devetsto tisuća litara pogonskog goriva
proizvodi 33 milijuna njutna potiska.
Postignete 160 km/h, a niste još napustili rampu.
Najuzbudljiviji trenutak u karijeri?
Moj prvi izlazak u svemir.
Kad sam obukao odijelo,
izašao iz zračne komore
i lebdio do vrha teretnog prostora.
Kad sam to učinio, vidio sam koliko smo visoko
i koliko brzo letimo iznad Zemlje, brzinom od 28 000 kilometara na sat.
Vi ste ekstremni putnik.
Imao sam sreću da sam mogao ići na ta putovanja.
Pravi junak. Hvala.
-Sa zadovoljstvom. Hvala. -Zapovjedniče!
NAVIGATOR MARSOVOG ROVERA
I glupane primaju na obuku za svemirske misije.
Čuvajte se, idem na Mars.
Alejandro, ovo nije turistička vožnja, zar ne?
-Time se koriste astronauti? -Tako je.
Sigurno želiš da budem tu?
Želim da sudjelujete.
Osjećam se kao u zabavnom parku.
Osjećat ćete se kao na žestokom vlaku smrti.
Kako to misliš, žestokom?
Pogledajte genijalce koji nadziru situaciju.
U redu, sretno.
-Otisnuli smo se. -Zdravo.
Ponovni ulazak u atmosferu.
Kakav pogled!
Sjajan je.
-Spustili smo se. -Dobro.
Prepuštam vam komande.
Gurnite.
Kako mi ide?
Dobro vam ide.
Učitavam koordinate. Koordinate su jedan, dva, nula, X,
tri, dva, dva, Y.
Izračunaj međutočku.
O, Bože!
Philipe, jesi li dobro?
Ja sam grozonaut, a ne astronaut.
Sad ćemo pokušati…
O, Bože!
-Malo mi je mučno. -Lijevo.
Phile, zapeli smo.
-Sad ovdje živimo. -Izgleda.
Idemo u četvrt poznatu kao Vijetnamska četvrt.
Idemo na sjajnu tržnicu Tien Hung s Rickyjem Leejem.
Ricky je kulinarski bloger i sin useljenika
koji su pobjegli nakon Vijetnamskog rata.
Nakon pada Saigona 1975.,
stotine tisuća Vijetnamaca napustilo je zemlju.
Neki su se nastanili u Orlandu
i pokrenuli ovakve poslove da bi se osjećali kako kod kuće.
Koliko vas ima?
Na posljednjem popisu, oko 50 000.
Ovdje je najveća koncentracija vijetnamskih tvrtki,
restorana i tržnica.
Ljudi dolaze jesti, kupovati i osjećati se kao u domovini.
Da.
Ovaj banh mi navodno je jedan od najboljih sendviča na Floridi.
Imaš pravo, slažem se.
Banh mi boy, to sam ja.
Da, danas ćeš biti banh mi boy.
Svježa je i vruća.
Vijetnamska kava.
Živjeli.
Kao shake od kave. Sjajno je.
-Na pola? -Da.
Pogledaj kako je svježe. Vidi!
Ovo želiš vidjeti.
Ovaj prekrasni korijander, mrkvu, luk, malo majoneze, svinjetinu.
-Specijalitet. -Francuski maslac, francuski kruh.
Francuski maslac.
Tako je mekano i puno maslaca.
Budući da smo prijatelji, mijenjajmo se.
Samo daj.
Ovo je odlično.
Interaktivno je, ta hrskavost baguettea.
Interaktivno je.
Jer razgovara s tobom dok ga jedeš.
Što danas radimo?
Stječemo znanje.
Kušat ćemo sva četiri različita okusa
i moći razlikovati koji nam se sviđa, koji ne,
i kako to objasniti kupcima na tržnici.
U Orlandu postoji divna organizacija
koja uči djecu kako da postanu poduzetnici.
Proizvode vlastiti med koji pakiraju i prodaju na tržnicama.
Ovo se zove Med crne pčele.
Ovdje je njihova programska direktorica, Alexis Hicks.
Stavite med na jezik
i razmažite po ustima.
Želite kušati te okuse.
Danas imaju degustaciju meda kako bi upoznali svoj proizvod.
Dopustili su da im se pridružim.
Ovo je dobar dan.
Što misliš?
Dobar je. Sviđa mi se.
Osjeća se bilje i cvijeće.
Više voliš narančin cvijet?
Malčice.
Sami su skupili med?
Ova obuka traje 11 tjedana.
-Oblačite pčelarska odijela? -Da.
Ja sam ga obukao u Irskoj.
Zastrašujuće je.
I ja sam se bojao. Ali nisu me ubole.
Mene jesu.
Kroz odijelo?
Ušla je u odijelo.
Ne biste me više vidjeli.
Zašto ste se odlučili za med?
Ovdje nema puno svježe hrane.
Ne mogu do svježeg povrća i voća,
koje pčele oprašuju i pomažu pri uzgoju.
Uče voditi vlastiti posao.
Pišu poslovne planove, dobiju certifikat iz pčelarstva.
Mogu se vratiti i sudjelovati u upravljanju
kako bi podučavali druge učenike.
Dobro je.
Da, dobro je.
Ponio sam malo meda kući, a i vi ga možete kupiti.
Ili možete donirati ovdje…
Vrlo blizu centra Orlanda nalazi se grad Eatonville.
Volim mjesta s riječju „eat” (jesti),
ali Eatonville nije poseban zbog toga.
Zauzima značajno mjesto u povijesti Afroamerikanaca,
i poznat je po izvrsnoj hrani.
Danas idemo na legendarno mjesto pod nazivom Kook'n with Kim.
-Ti si Marcel? -Jesam.
-Ja sam Phil. -Drago mi je.
-Ti si Kimin unuk. -Da.
Želite upoznati Kim?
Kako si?
Drago mi je.
Piše „Hrana za dušu s azijskim utjecajem.”
Da. Ja sam s Tajlanda.
Koristiš azijske začine?
Da, ali nikome neću dati svoj recept.
Ne moraš mi ništa reći.
-Moraš razgovarati s ovim ovdje. -Dobro.
Na ručku će nam se pridružiti vijećnica Wanda Randolph.
Gdje god je bila,
uvijek ju je pratila gomila ljudi.
Imala si pokretnu kuhinju i radila na raznim mjestima
i stekla si obožavatelje.
Vidim i zašto.
Da. Zašto?
-Ovo je moja kći. -Zdravo!
Zdravo. Kako ste?
Sjajna obitelj. Radiš s obitelji.
Jesi li upoznala mog brata?
Sviđa ti se?
-Sjajan je. -Stvarno?
Bilo mi je drago. Doviđenja.
Dobro.
-Odakle da počnem? -Mesna štruca, moj Bože.
Nekad kad jedeš mesnu štrucu,
u njoj ima previše kruha.
-Ovo je sve meso. -Razumijem.
Vidjet ćeš kad kušaš.
Ovo je prava hrana. Da.
Bože!
Sad kušaj batat. Bez maslaca i mliječnih proizvoda.
Samo bat…
-Dobro procjenjuješ. -Rekla sam ti.
Dolazak ovamo, ovo je divno.
Sophina, donesi mi pureće krilo
i prelij ga umakom!
Neće biti svoj kad ode odavde.
Nisam bio svoj ni kad sam došao.
Posluži se, zlato.
-Da. -Samo navali.
Vidi ovo. Ne treba mi nož.
-Da. -Da vidimo.
O, Bože.
Pokvarila si mi Dan zahvalnosti.
Da.
Reci mi gdje smo.
Jer ovo je povijesno mjesto, Eatonville.
Tako je.
Ovo je najstarija općina Afroamerikanaca
u Sjedinjenim Američkim Državama.
-Od 1887. godine? -Tako je.
Osnovali su ga slobodni robovi
koji su došli u potrazi za boljim mjestom za život.
U Eatonvilleu smo veoma ponosni
i svi znaju gđu Kim.
Nedjeljom ne možeš ni ući.
Ako ne staneš u red do 10.30,
a red se proteže odande do pločnika.
-Dobro da je srijeda. -Da.
Dobro.
Ispričaj mi svoju priču.
-Ja sam s Tajlanda. -Da.
Miješane sam rase, otac je crnac, majka Tajlandžanka.
Bivši muž je u zrakoplovstvu. Doveo me s Tajlanda.
Radila sam posvuda, u bolnicama, domovima za nemoćne.
Rekla sam da jednog dana želim svoj restoran.
I usrdno sam molila.
Nisam prestajala moliti.
Trebalo mi je 30 godina.
Daleko sam dogurala.
Znaš što? Zaslužuješ to.
Istina.
Zaslužuješ ovo. Ti si primjer marljivog rada.
-Da. -Ustrajnosti.
-Da. Ti to možeš, ja sam uspjela. -Ti si dokaz.
-Drži se za ruku. -Tako je.
Drži se za Božju ruku. Ne puštaj dok on to ne kaže.
Što ako želim još purećeg krila?
Nema problema, dušo.
Nahranite Phila, molim
Evo nam Petea Homesa.
Ne viđam te dovoljno.
Bio sam s Peteom
na festivalu komedije u Vancouveru.
Bilo je sjajno, dobro smo se zabavili
i jeli smo sjajnu kinesku hranu.
-Jesmo. -Zbog tebe sam ogladnio.
Donijeli su mi pecivo ribom.
Volim svu židovsku hranu.
Moraš li jesti pred kamerom?
Recimo da moram.
Na tvoju žalost, ovo je emisija.
Znaš li da sam u Orlandu?
Vrlo lijepo. Ljubazni i dobri ljudi.
Bilo bi mi lakše da i ti jedeš. Imaš li što?
Imam kavu. Gle, imam malu šalicu espressa.
Baš zgodno. Ti si poput diva.
Sjajna fora iz Seinfelda.
Pravim se da je hotelski sapun normalne veličine, a moji mišići ogromni.
Nije loše.
Seinfeld me naučio da postoji mjesto za otrcane šale.
Možeš naći mjesto za nešto što je pomalo glupo.
-Gle s kim razgovaraš. -Znam.
Uskoro ćeš imati stand-up emisiju?
Da. Bit će na Netflixu. Zove se Nisam za sve.
Pete Holmes, Nisam za sve.
Volim te, Pete Holmes.
-I ja tebe. -A sad ono zašto sam te zvao.
-Da. -Vic za Maxa.
Ti ovaj tjedan pričaš vic za Maxa.
Dvojica lovaca nađu se u šumi
i naiđu na ogromnu rupu u tlu.
Nađu veliki kamen u blizini, bace ga u rupu
i osluškuju.
Nakon deset sekundi napokon čuju da je pao na dno.
Odjednom, kao iz vedra neba, brzinom munje, bum!
Dotrči koza, protrči između njih
i uskoči u rupu.
Pada…
Koza upadne u rupu.
Gledaju se, „Što je ovo bilo?”
Uskoro dolazi seljak i upita,
„Jeste li vidjeli moju kozu?”
A oni će „Ne znamo. Kako je izgledala?”
A seljak odgovara,
„Mora biti ovdje. Vezao sam je za veliki kamen.”
Sjajno. Pete, vidimo se uskoro.
-Hvala ti. Pa-pa. -Zdravo, prijatelju.
Vrijeme je da se oprostim od prijatelja u Orlandu
pa ih vodim na odličnu večeru u restoran Capa,
koji vodi Malyna Si, vlasnica Michelinove zvjezdice.
Evo Yamuela iz Crocantea.
Lijepo si se dotjerala.
Drago mi je.
Prijatelji s tržnice East End, Tonda, Matt i Sonny iz Domua.
Drago mi je što su tu Marie i Mo
iz sjajne slastičarnice Sampaguite.
Tu su Ricky Lee i Amy Drew Thompson.
Dao sam si oduška za kraj tjedna
i nisam se razočarao.
Ovdje imaju sjajne tapase i odlične odreske.
Ovo izgleda sjajno.
Ovdje imamo dvije varijante paelle.
Ovo je tradicionalna valencijska paella.
Sa šafranom, kunićem, piletinom, bobom i mahunama.
-Ono je paella s plodovima mora. -Hvala.
Ovo je sjajno. Šafran je…
-Izvrsno. -Izvrsno.
Da.
Bacam se na nju.
Jesmo li što propustili reći o Orlandu?
Kulinarska scena sve je bolja.
Sve je zanimljivija.
I jako sam sretan što sam dio toga.
I vrlo sam ponosan što sam s vama za ovim stolom.
Sjajno je što očekujete da su svjetski gradovi fantastični,
ali ponekad najbolju priču nađeš ondje gdje je ne očekuješ.
Svijet dolazi u Orlando.
Stoga ne čudi da je Orlando svjetski grad.
Stiže odrezak.
-Jeste li i vi dobili? -Jesmo.
Dobro. Hrana je sjajna.
Jesmo li dovoljno bliski da proslijedim ovu koščurinu?
Evo ga.
Sad smo obitelj.
Što sam naučio ovaj tjedan?
Dovedite obitelj u Disney World, u Epcot.
Dođite i uživajte.
Možda će vam to biti najbolji dan u životu.
Ali za mene je pravo čarobno kraljevstvo
stvarni svijet izvan zabavnog parka.
Hvala, Orlando.
Hvala što si me tako lijepo iznenadio.
Luis! Mislio sam da samo voliš jesti.
Prijevod titlova: Sanja Vakula